
संस्कृत-साहित्य-सोर भें 


हमारा संस्क्ृत-साहित्य अत्यन्त समृद्ध है। भारतीय जीवन का शायद 
ही कोई ऐसा अंग हो जिसके सम्बन्ध में मूल्यवान सामग्री का अनन्त भंडार 
संस्कृत-साहित्य में उपलब्ध न हो । लेकिन खेद की बात है कि संस्कृत से 
अपरिचित होने के कारण हिन्दी के अधिकांश पाठक उससे अ्रनभिन्न हैं । 
उनमें जिज्ञासा है कि वे उस साहित्य से परिचय प्राप्त करें, परन्तु उसका 
रस वे हिन्दी के द्वारा लेना चाहते हैं । 

पाठकों की इसी जिज्ञासा को देखकर संस्कृत के महाकवियों, नाटक« 
कारों आदि की प्रमुख रचनाओं को छोटी-छोटी कथाश्रों के रूप में हमः 
हिन्दी में प्रस्तुत कर रहे हैं । क्‍ 

पुस्तकों की भाषा बहुत सरल बनाने का प्रयत्न किया गया है। 
पाठकों की सुविधा के लिए टाइप भी मोटा लगाया है । 


इन पुस्तकों का सम्पादन हिन्दी के सुलेखक श्री विष्णु प्रभाकर ने बड़े 
परिश्रम से किया है । द 
इस माला में कई पुस्तकें निकल चुकी हैं श्रोर आगे निकल रही हैं । 
आ्राशा है, हिन्दी के पाठकों को इन पुस्तकों से संस्कृत-साहित्य की महान _ 
रचनाओं की कुछ-त-कुछ भांकी भ्रवश्य मिल जायगी । पूरा रसास्वादन 
तो मूल ग्रंथ पढ़कर ही हो सकेगा । यदि इन पुस्तकों के श्रध्ययन से मूल' 
पुस्तक पढ़ने की प्रेरणा हुई तो हम अपने परिश्रम को सफल समझेंगे ॥ 


दुश्तरा संस्करण 


इस माला की पुस्तक बहुत ही लोकप्रिय हो रही हैं और हमें ह॒ष॑ है 
कि कुछ पुस्तकों का चन्द महीनों में दूसरा संस्करण प्रकाशित हो रहा _ 
है । श्राशा है कि भारतीय संस्कृति और साहित्य के प्रेमी पाठक इन पुस्तकों 
को और भी चाव से अपनावेंगे । _मंत्री, 


| बा 
सासका 
०५२ 

नागानन्द' के लेखक हर्ष भारत के प्रसिद्ध राजा ह्॒वर्धन माने 
जाते हैं। इनके लिखे तीन ग्रन्थ मिलते हें-रत्नावली, नागानन्द और प्रिय- 
दर्शिका । बहुत-से लोगों का विचार था कि राजा ह॒षेवर्धन ने स्वयं नाटक 
नहीं लिखे, बल्कि शअ्रपने दरबार में रहनेवालों से लिखवाये थे, नाम 
अपना दे दिया । लेकिन विद्वानों ने इस बात को अब गलत सिद्ध कर दिया 
है। नागानन्द के बारे में तो प्रसिद्ध चीनी यात्री इत्सिग ने साफ लिखा 
है-“राजा शिलादित्य (हे) ने बोधिसत्व जीमूतवाहन की आख्यायिका 
को नाटक के रूप में परिणत किया और उस नाटक का संगीत-सामग्री 
के साथ नटों के द्वारा अभिनय कराया ।” इसके अलावा उनके कवि वाण- 
भट्ट ने भी कई जगह महाराज हुए की काव्य-रचना की प्रशंसा की है । 
इन बातों से यह स्पष्ट हो जाता है कि महाराज हर्ष कवि थे और उन्होंने 
नागानन्द की रचना की थी। 

नागानन्द में बुद्ध की स्तुति की गई है। इससे जान पड़ता है कि वह 
बुद्धऔ-धर्म के उपासक थे, लेकिन इतिहासकार जानते हैं कि वह बुद्ध, सूर्य, 
विष्णु और शिव सभीको मानते थे। ब्राह्मणों और बौद्धों को समान 
रूप से दान देते थे । सन्‌ ६०६ में गद्दी पर बेठे और ६४८ में स्वगे 
सिधारे | वह वीर ही नहीं थे, ललित कलाओं से भी उन्हें बहुत प्रेम था । 
दान देने में तो बहुत ही बढ़े हुए थे । भारत के अन्तिम हिन्दू सम्राट थे। 

'नागानन्द' में उन्होंने एक आदश परोपकारी नायक की सृष्टि की 
हैं, जो पिता की सेवा के लिए राज छोड़ देता है और नागों की रक्षा के 
लिए प्राण अपंण कर देता है। हर्ष स्वयं जितने चरित्रवान और उदार थे, 
जीमूृतवाहन भी वसा ही है। सारी कथा एक साथ बड़ी करुण और उदात्त 
है । धर्य, क्षमा, विनय, करुणा, दानशीलता और बलिदान आदि गुरों से 
यह नाटक भरा हुआ्ना है । 

महाकवि वाणभटद्ट ने “हष चरित” में इन्हीं महाराज हे का चरित्र 
लिखा है । --संम्पादक 


नागानेद 


हो 

पुराने समय में विद्याधरों में एक राजा थे। उनका 
नाम जीमूतकेतु था । बूढ़े होने पर उन्होंने राज्य का भार 
अपने पुत्र जीमृतवाहन को सौंप दिया और प्राचीन 
भारतीय परिपाटी के अनुसार जंगल में तपस्या करने 
चल गये । वहाँ जाकर उन्होंने भगवान के ध्यान मैं 
मन लगाया ताकि इहलोक के समान परलोक में भी 
वह सुखपूवंक जीवन बिता सक । 

जीमूतवाहन अपने पिता को बहुत प्रेम करते थे । 
उनके विचार भी बड़े ऊचे थे । इसलिए जब उनके पिता 
वन चले गये तो उनका मन भी राज-काज मैं नहीं लगा 
और वह भी उनकी सेवा के लिए वन में चले गये। जाते 
समय उनके मित्र आत्रेयी ने उन्हें बहुत समभाया | वह 
चाहता था कि कुमार वन जाने का विचार त्याग कर 
इच्छानुसार राजसुख भोगें | उसने कहा, “इस प्रकार 
राज्य छोड़कर जाना उचित नहीं है। मतंगदेव आपका 
पुराना वेरी है। राज्य को बिना राजा के पाकर वह कभी 


दर सागानंद 


भी आकर उपद्रव मचा सकता है । फिर प्रजा की रक्षा के 
लिए भी आपका प्रजा के बीच रहना जरूरी है ।* 


परन्तु जीमृतवाहन ने उसकी बातों पर ध्यान न दिया 


गर वन को चले गये । 


एक दिन जीमूतकेतु ने कुमार से कहा, “मलय पर्वत 
पर किसी ऐसे स्थान की खोज करो जहाँ सब प्रकार की 
सुविधा हो । वहीं हम भ्रपनी कूटी बनायंगे । बहुत दिन 
तक यहाँ रहने के कारण इस स्थान में समिधा और फलादि 
का भ्रभाव हो गया है।” पिता का आदेश मानकर जीमूत- 
वाहन ने अपने सखा आत्रेयी को साथ लिया और सुविधा- 
जनक स्थान की खोज में निकल पड़े । कुछ दूर जाने 
पर उन्होंने एक सुन्दर तपोवन देखा। उस प्रदेश के 
नयनाभिराम दृश्यों को देखकर वे दोनों चकित रह गए। 
कहीं हरियाली मैं मोर अपने पंख फैलाकर नाच रहे थे 
तो कहीं आम्र-वक्ष की मंजरी से भरी डालियों पर 
कोयल कलगान कर रही थी । कहीं हिरन का बच्चा 
शेरनी का दूध पी रहा था तो कहीं व्याध्र-शावक गाय 
का । कहीं शाखामृग नेत्रहीन वुद्ध तपस्वियों को हाथ 
पकड़कर रास्ता दिखा रहे थे तो कहीं यज्ञ के धुएँ 
और आँच के कारण पादपों के कोमल किसलय कृम्हला 
रहे थे । 


नागानंद ७ 
इस प्रकार वन-प्रदेश की अनोखी शोभा को देखते 
हुए और अपने योग्य स्थान की खोज करते हुए वे दोनों 
वहाँ विचरने लगे। सहसा आत्रेयी की दृष्टि मृगों के एक 
भु ड पर पड़ी । ऐसा जान पड़ता था जैसे तन्‍्मय श्रानन्द- 
विभोर कान ऊपर उठाए वे कुछ सुन रहे हैं । इतने में 
जीमूृतवांहन के कानों में वीणा की सुमधुर ध्वनि सुनाई 
पड़ी । वे उसी ओर चल पड़े । थोड़ी दूर जाने पर उन्हें 
एक देव-मन्दिर दिखाई दिया। पास जाने पर देखा कि 
देवांगना के समान एक सुन्दरी अपने इष्टदेव को प्रसन्न 
करने के लिए वीणावादन में तल्लीन है । जीमृतवाहन 
एकटक उधर देखते रह गए । पर तभी सहसा उन्होंने 
सोचा कि पराई स्त्री की ओर इस प्रकार देखना भला 
काम नहीं है। वह ठिठक गए, पर उनका मन उधर खिचा 
ही जा रहा था। फिर भी बहुत प्रयत्न करके उन्होंने उस 
ओर से अपनी निगाह हटा ली। यह देखकर उनका साथी 
आत्रेयी बोला, “इसमें लज्जा या भिभक की क्या बात है ? 
तुमने इसमें कोई अपराध नहीं किया है । यह तो स्वा- 
भाविक ही है। इस बारे में श्रब अधिक विचार मत 
करो । चलो, पास ही के उस तमाल -निक्‌ज में बेठकर 
इन लोगों की बातचीत सुनें ।” 


इतना कहकर दोनों वहाँ से हटकर पास ही निकुंज 


द् नागानंद 


मैं बेठ गए और मन्दिर मैं होनेवाली बातचीत को 
ध्यान से सुनने लगे । 

कछ देर बाद जब राजक्‌मारी वीणा बजा चुकी 
तो उसकी सखी बोली, “कुमारी, जिसे तुम देवी मान 
बठी हो और जिसको रिफ्राने के लिए इस प्रकार वीणा 
बजाकर अपनी अ्रँगुलियों को थका रही हो, वह सच- 
मच ही पत्थर की हैं । उसके हृदय नहीं प्रतीत होता, 
क्योंकि श्रबतक तुम्हारी प्रार्थना पर उसने कोई ध्यान 
नहीं दिया । भ्रगर इसमैं तनिक भी सहृदयता होती तो 
उसका पत्थर का दिल तुम्हारी आराधना से अ्रवव्य ही 
पिघल जाता । 


सखी की एसी नास्तिकतापूर्ण बातें सुनकर राज- 
कमारी को बहुत दुख हुआ । क्र द् होकर वह बोली 
“चतुरिका, भगवती गौरी की निन्‍दा मत कर । आज 
ही रात भगवती ने मुभसे स्वप्न में कहा था, 'कमारी 
मलयवती, में तुम्हारी पूजा और वीणावादन से बड़ी 
प्रसन्‍न हूँ । मेरा आशीर्वाद है कि शीघ्र ही विद्याधरों 
के चक्रवर्ती राजा से तुम्हारा सम्बन्ध होगा और वह 
तुम्हारा पाणिग्रहण करेंगे! ।” 

राजकूमारी की ये बातें सुनकर उसकी सखी को 
बड़ी प्रसन्‍नता हुई। बोली, “यदि ऐसा है तब तो तुम्हें 


तागानंद & 

मनचाहा वर मिला है ।” 

उधर तमाल-क्‌ ज में बेठे हुए राजकुमार जीमूत- 
वाहन और उनके मित्र आत्रेयी ने यह संवाद सुनकर 
तय किया कि हम लोगों के प्रकट होने का यह बहुत 
ग्रच्छा अवसर है। आजत्रेयी ने कहा, “चलो, मन्दिर में 
चलकर दशन करें और सम्भव हो सके तो राजकन्या 
से वार्तालाप भी करते चलें।” अपने मित्र के अनुरोध 
को मानकर राजकूमार देवालय में पहुँचे । इनके वहाँ 
प्रवेश करते ही दोनों सखियाँ आदचये से अ्रवाक रह 
गई । राजकमारी ने सखी से पूछा, “यह कौन हैं ?” 

सखी बोली, “रूप-रंग से तो यह देवी का प्रसाद 
जान पड़ता है। 

बड़े प्रेम से तब राजकूमारी ने जीमूतवाहन को 
देखा, लेकिन लज्जा के कारण वह भिभक गई और 
सखी से कहीं और चलने को कहने लगी । इसपर 
आत्रेयी ने कहा, “हे राजकुमारी, क्या यही आप 
लोगों का शिष्टाचार है ? अतिथि के आने पर 
मीठी वाणी से स्वागत करना भी आप लोग नहीं 
जानतीं क्‍या ?” 

यह सुनकर उनको अपनी गलती महसूस हुई और 
उन्होंने उनसे कुशासन पर बढठने की प्राथना की । 

राजकुमार जीमृतवाहन और आत्रेयी बताये गए 
आसन पर बंठ गए । लेकिन उन लोगों की बातचीत 
आगे बढ़ती इससे पूर्व कुलपति कौशिक का भेजा एक 
ब्रह्मचारी वहाँ श्राया। उसे देखकर जीमृतवाहन और 
मलयवती आदि ने उसे प्रणाम किया । उसने भमलयवती . 
से कहा, “कुलपति कौशिक आपको शीघ्र बुला रहे हैं। 


.. कुलपति की श्राज्ञा मिलते ही राजकमारी अपनी 
सखी के साथ आश्रम की ओर चली गई । उनके जानें 
पर जीमूतवाहन और आआंत्रेयी भी अभ्रपनी कटिया की 
ओर वापस लौट चले । द 


जे 

कौशिक मुंनि की आज्ञा पाकर राजकुमारी मलयवती 
मन्दिर से लोट तो आई, परन्तु उसे ऐसा मालूम होने लगा 
मानो वह अपनी कोई निधि मन्दिर में छोड़ ग्राई है और 
साथ ले आई है दुख का एक बहुत बड़ा पहाड़। ज्यों-ज्यों 
वह मंदिर की बात शोचती त्यों-त्यों उसकां मन उदास 
होता जांता। राजकुमार की छवि आँखों के सामने मेंड- 
राती रहती। भ्पना मन बहलाने को वह संखी के साथ 
चन्दनलतागृह में चली गई और चन्द्रमणि की शीतल 
शिला पर लेट गई। पर वहाँ भी उसे चेन नहीं पंड़ा । 


नागानंद ११ 
यह देखकर उसकी सखी ने कहा, “राजकुमारी आपकी 
अस्वस्थता और बेचेनी का कारण में जानती हूँ । जो वर 
तुम्हारे हृदय में घर कर गया हैं वही तुम्हें यह सन्‍्ताप 
कै रहा है।। 

राजकमारी बोली, “चतुरिका, तुम तो सचमुच 
चतुरिका हो ! मैंने जबसे उन राजक्‌मार को देखा है, 
मन मेरे काबू से बाहर हुआ जा रहा है ।” 


चतुरिका ने कहा, “इसमें इतनी परेशानी और 
दुूंख की क्या बांत है ? वह वर भी तुम्हारे बिना सुखी 
न होगा । आप धीरज धरें। में जल्दी ही इसका उपाय 
करती हैँ । 

“राजकुमारी बोली, “मुझे बड़ा दुख इस बात का 
हें कि में उनका वचनों द्वारा भी सत्कार न कर सकी। 
वह मुभे अशिष्ट समभते होंगे । 

यह कहकर मलयवती रोने लगी । 

उधर जीमूतवाहन की भी यही दया थी। वह अपने 
मित्र से बोला, “आजत्रेयी, मलयवती के स्वप्न और देवी 
के आशीर्वाद की बातें सुनकर मेरा मन बड़ा बेकाब्‌ 
हुआ जा रहा है। मन में आता है कि झ्राज उसी चन्दन- 
लता-गृह में जाकर विश्राम करें और हो सके तो गेरू 

ढ्वारा मलयवती का कोई चित्र बनाकर मन को शांत 
करने का प्रयत्न कर । 

जीमृतवाहन की बात सुनकर आत्रयी मलयाचल 
पर जाकर पाँच तरह के रंगों के पत्थर ले आया और 
दोनों चन्दनलताग॒ह की ओर चल दिए । वहां एक कोने 
में जीमृतवाहन ने एक शिलाखंड पर मलयवती का चित्र 
बनाना शुरू किया । अभी चित्र पूरा भी नहीं हुआ था 
कि वह उसे देखकर प्रसन्न होने लगा । आरात्रेयी ने देखा 
तो बड़ा श्राइचर्य हुआ कि जीमूतवाहन चित्रकला में भी 
कितना निपुण है । 

मलयवती और चतुरिका ने उन्हें देख लिया था | 
वे रक्‍त-श्रशोक के पीछे छिपी हुई उनकी बातों को सुन 
रही थीं । राजकुमार की बातों से मलयवती को लगा कि 
वह किसी स्त्री से प्रेम करते हैं श्रौर जब उसने राजकुमार 
को चित्र बनाते देखा तो वह ईर्ष्या से भर उठी । उसे 
विश्वास हो गया कि वह किसी और ही स्त्री के 
प्रेम में दीवाने हो रहे हैं। दर से वह यह न जान सकी कि 
जीमूतवाहन उसीका चित्र बना रहे थे। वह निराश 
होकर आँसू बहाने लगी। 

इधर राजकुमारी इस उधेड़-बुन में थी और उधर 
राजकुमार उसीका चित्र बनाने में व्यस्त थे। इतने में 


नागानंद १३ 
राजक्‌मारी का भाई मित्रावसु जीमृतवाहन को खोजता 
हुआ वहाँ पहुँचा । उसे आते देखकर राजक्‌मार ने उस 
चित्र को केले के पत्तों से ढक दिया। मित्रावसु ने जीमृत- 
बाहन से कहा, “'मभेरे पिताजी मेरी बहन मलयवती का 
विवाह आपके साथ करना चाहते हैं । मालूम हुआ है कि _ 
आप भी डसे चाहते हैं। बड़ी कृपा हो यदि आप अपनी 
स्वीकृति देकर हमें आभारी करें। 

यह सुनकर जीमृतवाहन ने कहा, “ऐसा कौन है जो 
इस सम्बन्ध की अभिलाषा न करे, परन्तु कहीं श्रौर लगे 
मन को वहाँ से हटाकर दूसरी जगह लगाना कठिन है। 
सो में आपकी प्राथना स्वीकार नहीं कर सकता ।॥” 
यह सुनकर मलयवती मूच्छित हो गई, परन्तु आजत्रेयी 
ने मित्रावसु से कहा, “कमार परवश हैं। इनसे 
प्राथंना करने से क्‍या लाभ ? अच्छा हो कि आप 
यह प्रस्ताव राजकुमार के पिता महाराज जीमूतकेतु 
के सामने रखें । 

राजकुमार मित्रावसु उसकी यह सलाह मानकर 
महाराज जीमूतकेतु के पास उनकी पर्णकुटी की ओर 
चले गये । राजकुमारी मलयवती सचेत होकर अपने 
जीवन को कोसने लगी। उसकी यह आशंका दढ़ हो गई 
कि जीमूतवाहन उसे नहीं, बल्कि किसी श्र स्त्री को 

चाहते हें । खिन्‍न होकर उसने अ्रपनी सखी को मित्रावसु 
के पीछे यह जानने को भेज दिया कि वह जीमूतवाहन 
के पिता के पास जाते हें या नहीं। राजकुमारी की आज्ञा 
पाकर चतुरिका मित्रावसु के पीछे-पीछे चली गई। 

उसके जाने के बाद राजकूमारी के मन पर इस 
बात का बड़ा बुरा असर हुआ कि जीमूतवाहन थे उसके 
पिता का प्रस्ताव, जो कि स्वयं उसके भाई ने उनके 
सामने रखा, ठुकरा दिया। इसमें उसने अ्रपने पिता, भाई 
ओर स्वयं अपना बड़ा भारी अपमान समझा । इस विचार 
से वह इतनी अभिभूत हो गई कि उसने लताओं का फंदा 
बनाकर अपने गले में डाल लिया और फांसी लगाकर 
मरने को तेयार हो गई। वह गौरी की मूत्ति से प्रार्थना 
करने लगी, “हे माता, आपने इस जन्म मैं तो मेरा मनो- 
रथ पूरा नहीं किया। अ्रब अगले जन्म में मेरी प्रार्थना 
अवश्य प्री करना ।” 

उधर दासी कुछ दूर तो मित्रावसु के साथ गई, पर 
पीछे उसे खयाल आया कि वह राजक्‌मारी को अकेला 
छोड़े जा रही है । यह ठीक नहीं है । यह विचार आते ही 
वह वापस लौट आई । दूर से ही उसकी दृष्टि राजकमारी 
पर पड़ी । उसने देखा राजकमारी गले में लताश्रों का 
फंदा डालकर शआत्म-हत्या की तेयारी कर रही है। वह 

ऊँचे स्वर में चिल्ला उठी, “देखो-देखो, राजकुमारी 
विफल मनोरथ होने के कारण आत्महत्या करने जा 
रही हैं ! कोई हो तो इनकी प्राण रक्षा करे । 

दासी की यह पुकार जीमूतवाहन के कानों में पड़ी । 
वह अपना चित्राँकन छोड़कर तुरन्तु वहाँ पहुँचे श्लोर 
लताओों को तोड़कर मलयवती के गले का फंदा निकाल 
डाला। उन्हें यह देखकर आइरचर्यम हुआ कि यह बही 
राजकुमारी है, जिसका वह चित्र बना रहे थे । 

जीमूृतवाहन के यह पूछने पर कि फांसी लगाने 
का कारण क्या है चतुरिका ने सब बातें बता दीं। 
इसपर जीमूृतवाहन मलयवती का हाथ पकड़कर 
शिला के पास ले गये । वहाँ मलयवती ने देखा कि 
राजकमार जिस स्त्री का चित्र बना रहे थे वह और 
किसीका नहीं, बल्कि उसीका था। तब उसकी लज्जा 
और आनन्द का ठिकाना न रहा । 

इतने में एक दासी ने आकर सूचना दी कि मित्रावसु 
महाराज जीमृतकेतु की पर्णशाला मेँ गये थे। वहाँ 
उन्होंने महाराज के सामने जीमूतवाहन के साथ मलयवती 
के विवाह का प्रस्ताव रखा था। महाराज ने बड़ी प्रसन्‍नता 
से राजकमारी को अपनी पृत्रवध्‌ बनाना स्वीकार कर 
लिया है । आज ही विवाह होगा । इसलिए राजकुमारी 

को शी छ्वा राजभवन ले जाने की श्राज्ञा है। 


तब प्रेम और लज्जा के साथ राजकमार को देखती 
हुई मलयवती वहाँ से चली गई । जब कुछ देर बाद 
जीमतवाहन आजत्रेयी के साथ पर्णशाला लौटे तो उनके 
पिता ने भी मलयवती के साथ उनके विवाह-प्रस्ताव 
की बात कही । इस समाचार से सब जगह आननन्‍्द-ही- 
आनन्द छा गया । 

राजकुमार जीमृतवाहन और राजक्‌मारी मलयवती 
का विवाह सानन्द सम्पन्न हुआ । विवाह के बाद दोनों 
घूमते-घामते और आनन्द मनाते क्सुमाकर उद्यान मैं 
पहुँचे । इसी उद्यान मैं एक ओर विद्याधर-गण भी आ्रानन्द- 
मग्न होकर विचर रहे थे । बे सब सुरापान मै मस्त थे। 
उनमें से शेखरक नाम का एक विद्याधर शरांब के नशे 
में ज्यादा चर हो गया। बह अपनी स्त्री नवमालिका की 
खोज में था। अ्रचानक कहीं से आत्रेयी उसकी पकड़ में 
आ गया । उसने स्त्रियों जेसा वेश बना रखा था। शेख- 
रक ने समभा कि वही उसकी स्त्री नवमालिका है। वह 
उसे प्रसन्‍न करने के लिए पान खिलाने लगा । मदिरा की 
दुर्गग्ध के कारण आत्रेयी की नाक में दम आ गया। इसी 

समय नवमालिका उधर आ गई, तब कहीं बड़ी मुश्किल 
से आत्रेयी का पीछा छूटा । वह भागकर जीमूतवाहन के 
पास चला गया। बहाँ से वे लोग तमाल-वाटिका में गये । 
कुछ देर आनन्द करकेगआज्रेयी वहां से भी भाग गया। 
केवल मलयवती के साथ जीमूतवाहन वहाँ रह गए। 

तभी मलयबती के भाई मित्रावसु ने आकर जीमूत- 
बाहन को सूचना दी, “मतंग ने तुम्हारे राज्य पर 
ग्राक्रमण कर दिया है। इसलिए प्रजा की रक्षा का 
कोई-न-कोई प्रबन्ध करना चाहिए। आप मुझे आज्ञा दें । 
में उसे युद्ध मैं मार डालूगा ।” 

यह सुनकर जीमूतवाहन थोड़ा विचार में तो पड़ा, 
पर विचलित नहीं हुआ । वह बोला, “लड़ाई करने से न 
जाने कितने निरीह प्राणियों का संहार करना होगा । 
इसी कारण राज्य-प्रबन्ध छोड़कर में वन में पिता की 
सेवा में समय बिता रहा हूँ । सबसे अ्रच्छा जीवन तो प्रेम 
और परोपकार-बुक्त जीवन है। दूसरों की जान लेने की 
अपेक्षा किसीकी जान बचासे के लिए मुझे अपनी जान 
_ भी देनी पड़े तो उसके लिए भी में तेयार रहेँगा। पर 
तुच्छ राज्य के लिए भ्नेक प्राणियों का संहार करना मेरे 
विचार के प्रतिकूल है। अज्ञान, रागद् ष आदि दु:खों के 
अतिरिक्त में और किसीको अपना शत्रु नहीं समभता। 

इसलिए मेरी आपसे यही प्रार्थना है कि आप भी 
इस युद्ध से अलग ही रहें । 

मित्रावसु पर इन बातों का विशेष असर नहीं हुआ | 
जीमूृतवाहन उसे और समभाने के लिए भीतर ले गये । 

आर 

एक रोज जीमूतवाहन मित्रावसु को लेकर समुद्र- 
तरंगों का आनन्द लेने समुद्र की ओर घूमने निकल पड़े । 
वह पर्वत-शिख र के समीपवाले मार्ग पर चल रहे थे। पब॑त 
की ओर देखते-देखते जीमृतवाहन की दृष्टि उसके श्वेत 
शिखरों पर पड़ी। उन्हें देख जीमृतवाहन को बड़ा कौतू- 
हल हुआ, लेकिन मित्रावसु ने बताया कि ये मलयपबंत 
के शिखर नहीं हैं, ये तो सांपों की अस्थियों के ढेर हैं । 
यह सुनकर उन्हें बड़ा शोक हुआ । उन्होंने मित्रावसु से 
इसका रहस्य पूछा । 

मित्रावसु बोला, “गरुड़ और नाग जाति की 
स्वाभाविक शत्रुता चली आती है। नागों को कहीं 
अकेला-दुकेला देखा नहीं और गरुड़ ने उनका अन्त 
किया नहीं । नागों का इस कारण बाहर निकलना भारी 
हो गया था। गरुड़ का खुला सामना करना उनकी सामभशथ्ये 
से बाहर की बात थी। अन्त में बहुत सोच-विचार कर 

नागराज वासुकी ने गरुड़ से संधि कर ली। उन्होंने श्रपनी 
ओर से गरुड़ को यह आइवासन दिया कि उनके आहार 
के लिए रोज एक नाग नियमित रूप से समुद्र-तट पर 
पहुँच जाया करेगा। बदले में गरुड़राज ने यह वचन 
दिया कि वह रास्ते चलते किसी भी नाग को नहीं छेड़ेंगे। 
इसमें नाग-जाति और गरुड़-जाति दोनों को लाभ 
था । तबसे पक्षिराज के आहार के लिए नित्यप्रति एक 
नाग आने लगा । इस प्रकार बहुत समय बीत गया। उन्हीं 
नागों की हड्डियों के ये ढेर हैं । 
यह कथा सुनकर दयालू हृदय जीमूतवाहन का दिल 
रो उठा । उसे नागराज वासुकी पर बड़ा क्रोध आया। 
वह कहने लगे, “राजा का काम है कि अपने आराश्वितों की 
रक्षा करे और उसके उपाय सोचे। यह न करके वासुकी 
ने अत्याचारी से समभौता किया और अपने आश्षितों 
की इस प्रकार हत्या कराने में सहायक हुआ। ऐसे राजा 
को धिक्कार है । उसकी जगह में होता तो अपनी जान 
देकर आश्वितों की रक्षा का पूरा प्रयत्न करता ! हाय, 
इनपर कंसी विपत्ति पड़ी है । क्‍या मैं ग्रपना बलिदान 
देकर एक भी नाग की रक्षा कर सकता हूँ ?” 
यह बात हो ही रही थी कि विश्वावसु का एक अनु- 
चर राजक्‌मार मित्रावसु को बुलाने आया । पिता का 
संदेश पाकर मित्रावसु तुरन्त चला गया। जाते समय उसने 

जीमूतवाहन को भी वहाँ ठहरने से मना किया, परन्तु 
जीमूतवाहन के दिमाग में तो विचारों का तांता लगा 
हुआ था। वह नाग-जाति की हत्या और गरुड़ के अत्या- 
चारों को कथा के तारों में उलभे हुए थे । उनका दिल 
पीड़ितों के दुःखों से दुःखो हो रहा था। वह उस पर्व॑त- 
शिखर से उतरकर समुद्र-तट को देखने लगे । 

मित्रावसु को गये श्रभी थोड़ी ही देर हुई थी कि एक 
आतंस्वर जीमूतवाहन के कानों में पड़ा। उन्होंने ध्यान से 
सुना तो मालूम हुश्ना कि कोई वुद्धा करुण स्वर में विलाप 
कर रही है । उन्होंने सोचा कि किसी दु:खी स्त्री पर कोई 
कष्ट आ पड़ा है। वह उसी ओर चल पड़े जिस ओर से 
श्रावाज़ आ रही थी। वहाँ पहुँचने पर उन्होंने देखा कि 
एक वृद्धा स्त्री अपने जवान पुत्र को छाती से लगाकर 
विलाप कर रही है। एक राजपुरुष पास खड़ा है। वह एक 
वृक्ष की ओट में छिपषकर उनकी बातें सुनने लगे । पता लगा 
किआज वृद्धा के एकमात्र पुत्र शंखचूड़ की बारी गरुड़ के 
पास जाने की है। उस विधवा का यही एकमात्र सहारा 
था । विदा करते हुए वृद्धा का कलेजा मानो फटा जा 
रहा था और आंखों के आंसू थमते नहीं थे । बार-बार 
अपने कलेजे के टुकड़े को वह छाती से लगाती, उसके 
गालों पर हाथ फंरती और विलाप करती थी । शंखचूड़ 

माँ को बहुत धीरज दे रहा था पर वह बार-बार श्रचेत 
हो जाती थी । यह करुण दृश्य जीमूतवाहन से न देखा 
गया । उनका हृदय भर आाया और वह व॒द्धा को 
सान्‍्त्वना देने के लिए सामने आकर बोले : 

“माँ, इस प्रकार दुःखी न होझ्ो । तुम्हारे बेटे की 
रक्षा का में प्रबन्ध करू गा | तुम घबराशञ्रो मत। मैं 
विद्याधर हूं। आज गरुड़ के पास तुम्हारे बेटे की जगह 
में जाऊंगा । इतना कहकर जीमूतवाहन ने चिह्न वाले 
दोनों लाल वस्त्र मांगे जिससे वह अपनेको गरुड़ के आगे 
भेंट कर सके । लेकिन वंद्धा ने उसकी बात स्वीकार 
नहीं की । शंखचूड़ को भी बड़ा अ्रचरज हुआ । उसने 
अ्पने-जसे छोटे व्यक्ति के लिए प्राण-नाश न करने की 
प्राथना की, परन्तु जीमूतवाहन ने कहा, “जो व्यक्ति 
परोपकार करना चाहता है उसके मार्ग में बाधा डालते 
हो ? लाओ, ये चिह्न मे दे दो !” 

लेकिन शंखचूड़ ने उसकी बात स्वीकार नहीं की । 
गरुड़ के आने का समय जानकर उसने वह बस्त्र पहने 
और माता के साथ पास के गोवर्णश्वर के दर्शन के लिए 
चला गया । निराश जीमूृतवाहन वहीं खड़े रह गए । 

उस दिन दिवाली का पावन पर्व था। घर-घर उत्सव 
मनाया जा रहा था। मलयवती की माता ने भी बूढ़े कंचुकी 

के हाथ जीमृतवाहन के लिए लाल बस्त्रों का जोड़ा उप- 
हार में भेजा। अपनी इच्छानुसार उपहार पाकर जीमूत- 
वाहन बड़े प्रसन्‍न हुए । उन्होंने समझा कि मलयवती से 
मेरा विवाह होना सफल हो गया । कंचुकी को विदा करके 
उन्होंने उन वस्त्रों को धारण किया और अपने पृव निर्धा- 
रित कार्यक्रम को पूरा करने के लिए निकल पड़े । थोड़ी 
देर में वह उस स्थान पर पहुँच गये जहाँ पक्षिराज गरुड़ 
के आहार के लिए नाग लोग बेठा, करते थे। शंखचड़ 
अभी वहाँ नहीं पहुँचा था। वहाँ बेठकर जीमूतवाहन 
गरुड़ के आने की राह देखने लगे | उस समय उनका 
हृदय बड़ा हलका था । एक पीड़ित परिवार के दुख में 
सहायक होने और उसका दुःख दूर करने के कारण 
उनका मन अपार शांति अनुभव कर रहा था। 

थोड़ी देर के बांद जब पक्षिराज गरुड़ के आने का 
समय हुआ तो प्रबल प्रभंजन के वेग से आकाश काँपने 
लगा। प्रलय का-सा दृश्य उपस्थित हो गया । गरुड़ की 
देह से निकलते हुए पिगल-प्रकाश से दिग्मंडल प्रदीष्त 
हो उठा । गरुड़ क्या थे मानों पक्षधारी साक्षात्‌ प्रहार 
रूप थे । बिजली की चमक के समान तड़पते हुए वहां 
आये ओर मांस के टुकड़े के समान जीमूतवाहन को 
अपनी चोंच में पकड़ लिया । राजकुमार जीमूृतवाहन 

के इस लोकोत्तर बलिदान को देखकर आकाश के 
देवता बड़े प्रसन्‍न हुए और उन्होंने उनपर फूलों की 
वर्षा की और उनका जयजयकार किया । 
यह देखकर गरुड़ को बहुत विस्मय हुआ। उन्होंने 

जीमूतवाहन को देखकर सोचा कि अवश्य ही यह नागों 
की रक्षा करनेवाला श्रेष्ठ नाग है। आज यह नागगों के 
खाने की मेरी अभिलाषा को दूर कर देगा। 

यह सोचकर वह राजकुमार को मलयपव॑त के 
शिखर पर ले गये । 


$ है रे 

राजकुमार को पर्णशांला से गये जब बहुत देर हो 
गई तो उनके ससुर विद्वावंसू बड़े चिन्तित हुएं।देर 
तक राह देखते-देखते वह बहुत अधीर हो गये थे। उन्होंने 
अपने एक सेवक की जीमृतवाहन को खोजने भेजा | 
सेवक उनको खोजते-खोजते जीमूतकेतु के पास पहुँचे । 
जीमूृतकेतु को जब यह पता चला कि राजकुमार अपनी 
ससुराल में नहीं है श्रौर वह वहां से समुद्र-दशंन के लिए 
गया था तो उनका मन दंकित हो उठा। इतने में कोमल 
मांस और बालों के साथ एक चूड़ामणि आकाश से 
उनके चरंणों पर गिरी । उसे देखकर जीमृतवाहन की 

माता बड़ी दुःखी हुई। बोली, “यह तो मेरे बेटे की 
चड़ामणि है । 

लेकिन सेवक ने बताया कि घबराने की कोई बात 
नहीं । यहाँ तो गरुड़ के खाये हुए नागों के सिर कौ 
मणियाँ इसी तरह गिरा करती हैं । 

यह कहकर वह तो कुमार को खोजने अपने स्वामी 
के पास लौट गया। इतने ही में उन्होंने एक नाग 
को आतंस्वर से विलाप करते हुए देखा । इन लोगों ने 
उससे रोने का कारण पूछा तो उसने बताया : 

“में नाग-जाति का हूँ और मेरा नाम शंखचड़ है । 
गरुड़ के आहार के लिए भेजे जाने की आज मेरी बारी 
थी। पर मेरी माता का विलाप और दुःख सुनकर एक 
अज्ञात कुल-शील-दीनवत्सल महानुभाव गरुड़ के पास 
मुभे न जाने देकर स्वयं चले गये । उन्होंने मुझ अभागे 
की रक्षा करके अपने प्राणों को संकट में डाल दिया ।* 

शंखचूड़ का कथन सुनकर राज-परिवार की चिन्ता 
ओर आशंका और भी बढ़ गई। उनके बाएँ अंग फड़कने 
लगे। वे समझ गए कि वह दयालु विद्याधर जीमृतवाहन 
ही है । तब शोक से व्याक्‌ल वें तीनों मूछित हो गए। 
इनको बातचीत से शंखचूड़ को पता चल गया कि जो 
 महानुभाव उसके लिए प्राण-विसर्जन करने गये थे, वह 

इनका ही पृत्र है। यह जान शंखचूड़ इस राज-परिवार के 
दुःख की बेदना से व्याकुल होने लगा। उसने उन्हें सचेत 
किया, पर वे तो फिर विलाप करने लगे। मलयवती 
ने वह चूड़ामणि लेकर जल मरने का निरचय किया। 
माता-पिता भी त॑यार हो गए, पर शंखचूड़ ने उन्हें सम- 
भाया और कहा, “हो सकता है कि गरुड़ उन्हें नाग न 
जानकर छोड़ दे। सो, क्‍यों न वहां चलकर देखा 
जाय 

यह बात जीमूतकेतु की समभ मेँ ग्रा गई। फिर भी 
उन्होंने कहा, “आग साथ लेकर चलना ठीक है। आप 
चलें, हम अभी आते हैं।” वे आग लेने यज्ञताला की 
ग्रोर लौटे और शंखचड़ रुधिर की बंदों के सहारे 
आगे बढ़ा । 

पक्षिराज मलयाचल की चोटी पर बैठे हुए अपनी 
चोंच से जीमृतवाहन के कलेवर के टुकड़े-टकड़े नोच कर 
खा रहे । लेकिन जीमृतवाहन के कमल समान विकसित 
मख पर विषाद की जरा-सी भी रेखा नहीं थी। वह तनिक 
भी विचलित नहीं हो रहे थे। पक्षिराज उनके शरीर का 
अधिकांश रुधिर पी चुके थे । उनका यह लोकोत्तर धघैय॑ 
देखकर पक्षिराज एक बार जरा आइचर्य मैं पड़ गए। वह 
सोचने लगे कि आखिर यह प्राणी दर्द के मारे रोता- 

चिल्लाता क्यों नहीं है ? ऐसा पहले तो कभी नहीं हुआ । 
जरूर कोई-न-कोई विशेष बात है । यह सोचते-सोचते 
वह जरा देर रुक गए । उनके मन में दया का संचार होने 
लगा । उन्होंने खाना छोड़कर पूछा, “तुम कौन 
हो? 

पक्षिराज को इस प्रकार रुकते देखकर जीमूतवाहन 
बोले, “गरुड़राज, आपने भोजन क्‍यों बन्द कर दिया ? 
ग्रभी तो मेरे शरीर में मांस बाकी है और शिराओं में 
रक्‍त भी शेष है । आप संकोच न करें। अपना भोजन 
शांतिपूर्वक करें।” क्‍ 

मनुष्य की वाणी सुनकर गरुड़ एकदम रुक गए। 
वह मन में कहने लगे कि अरे, यह तो महा अ्रनर्थ हो गया 
दीखता है । आज तो अपनी भूख की ज्वाला झ्वांत करने 
में नाग के बजाय कोई मनुष्य आ गया दीखता है । यह 
सोचकर उन्होंने पूछा, “मैंने चोंच से तुम्हारा रक्त 
निकाला है, परन्तु तुमने तो अपने धये से मेरा हृदय ही 
निकाल लिया है। में जानना चाहता हैँ कि तुम 
हो कौन ? 

जीमूृतवाहन ने जवाब दिया, “पहले आष अपनी 
भूख शांत करें फिर मेरा परिचय सुनना ।” 


इतने में शंखचूड़ वहां झ्रा पहुँचा। पक्षिराज के पास 

पहुँचकर उसने बड़ी नम्रता से कहा, “हे पक्षिराज! आज 
आपसे बड़ा अ्रनर्थ हो गया। आपने नाग के धोखे में एक 
मनुष्य का वध कर डाला। आपका आहार तो में था। 
इसे छोड़ दो। मुझे खाश्रो। मुझे वासुकि ने श्रापके लिए 
भेजा है। आप जिसे अपने आहार के लिए उठा लाये हैं 
वह तो विद्याधर कुलशेखर राजकमार जीमूतवाहन 
हें ।” 
शंखचूड़ का कथन सुनकर वनतेय बड़े खिन्‍न हुए। 
वह पश्चाताप की आग में जलने लगे। इतने में जीमूतकेतु 
आ्रादि भी वहां आ पहुँचे । उन्हें भ्राया जान जीमृतवाहन 
ने शंखचूड़ से कहा, “मुझे चादर से ढककर पकड़े रहो, 
नहीं तो मेरी दशा देखकर ये लोग प्राण त्याग देंगे। 
जब जीमूतकेतु, उनकी पत्नी और मलयवती विलाप 
करने लगे तो गरुड़ और भी लज्जित हुए और उन्होंने 
जल मरना ही ठीक समभा । पर कमार ने कहा, “यह 
विचार छोड़ दो | यह पाप का प्रायश्चित नहीं है। 
तब गरुड़ घुटने टेक ओर हाथ जोड़कर कूमार के 
पास बेठ गया और बोला, “महात्मा, आप कौन हें ?” 
कुमार ने कहा,“कुछ देर रुको। मेरे माता-पिता आ्राये 
हैं। इन्हें प्रणाम कर ल्‌।” गरुड़ को कुमार के पास इस 
प्रकार बेठे देखकर माता-पिता ने बेटे की कुशल समझी 

पर जब वे उठने लगे तो मूच्छित हो गए। यह देखकर 
वे लोग भी अ्रचेत हो गए। चेत आने पर माँ ने गरुड़ से 
कहा, “हे निर्दयी ! तूने मेरे पुत्र की क्या दशा कर डाली ! 
कमार बोले, “मां, यह सब मेंने ही किया है। यह शरीर 
पहले भी ऐसा ही था। सदा वीभत्स दिखाई देनेवाले 
शरीर में, जो मेदा, मज्जा, मांस, रक्त ओर हडिडयों 
का ढेर है, शोभा कहाँ है ?” 

 गरुड़ ने जब ये उत्तम वचन सुने तो वह अपने 
को नरक की आग में जलता हुआ समंभने लगें। वह 
कमार से बोले, “हे राजकुमार, आज अज्ञातरूप में 
मुभसे एक निरीह और पवित्र प्राणी की हत्या हो गई। 
इस पाप से मुक्ति पाने का कोई प्रायश्चित बतलाइये ॥ 
में परचात्ताप की व्यथा से पीड़ित हूँ । 

राजकुमार जीमृतवाहन बोले, “हे गरुड़, सर्वभूत 
दया से बढ़कर कोई प्रायश्चित नहीं है। अ्रहिसा से बढ़कर 
कोई धर्म नहीं है। आ्रपसे हो सके तो इन्हींका अनुष्ठान 
कर।” 

जीमूतवाहन के इस कथन का वेनतेय पर बड़ा 
अग्रसर हुआ । उसी क्षण उन्होंने निव्चय किया कि वह 
आगे से नाग-संहार का क्र र कर्म एकदम बंद कर देंगे । 
गरुड़ की इस प्रतिज्ञा से सारे नाग-कुल को बड़ा संतोष 

हुआ | उन्होंने जीमृतवाहन का बड़ा उपकार माना । 

इधर जीमृतवाहन और पक्षिराज का यह संवाद हो 
रहा था और उधर अपने पति की हालत देखकर राज- 
कमारी मलयवती की जो दशा हो रही थी, वह 'किसीसे 
कही नहीं जा सकती थी । शोक के मारे वह अपने विवेक 
को खो बंठी थो । जीमृतकेतु भी सनन्‍न-से खड़े यह सारा 
व्यापार देख रहे थे कि कुमार की पीड़ा बढ़ने लगी। 
मृत्य पास आई जानकर उन्होंने माता-पिता को अंतिम 
प्रणाम किया। वे रोने लगे । शंखचूड़ भी कुमार के साथ 
मरने को तेयार हो गया । गरुड़ तो शोकाक्‌ल थे ही । 
इतने में विलाप करती हुई माँ ने इन्द्र से अमृत-वर्षा 
करने की प्रार्थना की । गरुड़ को भी अमृत का ध्यान आा 
गया। वह अमृत-वर्षा के लिए उड़ गए। शंखचूड़ ने 
जीमृतकेतु के कहने पर चिता तेयार की। तभी मलय- 
वती ने हाथ जोड़कर गौरी से प्राथना की, “भगवती 
गौरी, आपने आशीर्वाद दिया था - तेरा पति विद्याधरों 
का चक्रवर्ती राजा होगा । सो आपके वे वचन मिथ्या 
हो गए। 

इतने ही में भगवती गोरी वहाँ प्रकट हो गई । 
उन्होंने अपने कमंडल्‌ से जल लेकर कुमार जीमूतवाहन 
पर छिड़क दिया । कुमार जी उठे। सबने गौरी की 

चरण-वन्दना की । 

उधर पक्षिराज गरुड ने नागों की हडिडयों पर ग्रमत 
बरसाकर सारे मृत-नागों को पुनर्जीवित कर दिया । 

गौरी ने प्रसन्‍न होकर विद्याधरों का चक्रवर्ती राजा 
बनाने के लिए कुमार जीमूतवाहन का राजतिलक किया ' 
और उन्हें उपहार में स्वर्ण-रथ, श्वेत वरुणेंद्र श्याम घोड़े 
और अनिद्य सुन्दरी मलयवती को अ्रपित किया । 

इस प्रकार समस्त नाग-कुल के साथ शंखचूड की 
प्राण-रक्षा हुई और उसका कल्याण हुआ। द 


'मंडल' द्वारा प्रकाशित प्राप्य साहित्य 


आत्मकथा (गांधीजी) ५) 
प्राथना-प्रवचन २ भाग ,, ५ ) 
गीता-माता तर ४) 
पंद्रह श्रगरत के बाद १॥), २) 
धर्मनीति » १॥|), २) 
द० अ्रफ्रीका का सत्याग्रह ३॥) 
सैेरे समकालीन के आओ 
प्रात्म-संयम ३ ३) 

हमारी मांग रे १) 
सत्यवीर की कथा ,, ।) 
संक्षिप्त आत्मकथा ,, १) १॥) 


. हिंद-स्वराज्य 8: ॥। ) 
श्रनीति की राह पर ,, १) 
बापू की सीख हे ॥ ) 
. गांधी-शिक्षा (तीन भाग),, १८) 
भ्राज का विचार (दो भाग) ॥॥) 
ब्रह्मचयें (दो भाग) ,, १॥॥) 
गांधीजी ने कहा था ३ भाग ॥॥।) 
शान्ति-यात्रा (विनोबा) १॥) 
विनोबा के विचार : २ भाग ३) 
गीता-प्रवचन ,, १),१॥। ) 
जीवन और शिक्षण ,, २) 

गांधीजी को श्रद्धांजलि ,,_ ।#) 


भूदान-यज्ञ (विनोबा) । 
राजघाट की संनिधि में ॥८ 
विचा र-पोथी हर 
सर्वोदिय का घोषणा-पन्न,, | 
जमाने की माँग का म् 


0 707: हो २॥। 
हिन्दुस्तान की समसस्‍्याएँ,. २ 
लड़खड़ाती दुनिया ,, 5 

विश्व-इतिहास की कलक २१) 
सं० हिन्दुस्तान की कहानी ५) 


) 
) 
) 
| 
मेरी कहानी (नेहरू) छक ! 
) 
) 
) 

नया भारत हे 5) 
भ्राजादी के श्राठ साल ,, ।) 
गांधीजी की देन (रा० भ्र०) १॥) 

कुब्जा-सुन्दरी का २) 
शिशु-पालन 4 ॥। ) 
में भूल नहीं सकता ,, २॥ ) 


बापू के चरणों में २॥ ) 
इंग्लंड में गाँधीजी २) 
बा, बापू ओर भाई ॥) 
गांधी-विचा र-दोहन १॥। ) 

भागवत-धर्म॑ (ह० उ०) 

संस्कृत साहित्य-सोरभ 
की 


पुस्तक 
. १. कादम्बरी 

२. उत्त ररामचरित 

३. वेणी-संहार 

मच्छुकटिक 

६. मद्राराक्षस 

७. नलोदय 

८. रघुवंश 

€. नागानन्द 

१०, मालविकाम्निमित्र 
११. स्वप्नवासवदत्ता 
१२. हथष-चरित 

१३. किरातार्जनीय 
१४. दशकुमार चरित : भाग $१ 
१५. दर्शकुमार चरित : भाग २ 
१६. मेघदूत 

१७. विक्रमोवंशी 

१८. मालतीमाधव 
१९. शिशुयाल वध 
२०. कुमाचरित 
२१. बुद्ध-रसंभव 
२२. महावीर-चरित 
२३. रत्नावली 
२४. पंचरात्र 


मूल्य प्रत्येक का छः: आना 

मरा साहित्य मण्डल छुः आना 


